b'\n_START_ARTICLE_\nNess\n_START_SECTION_\nDescripci\xc3\xb3\n_START_PARAGRAPH_\nEl Ness es tracta d\'un riu d\'uns 10 quil\xc3\xb2metres de llarg, que discorre des de l\'extrem nord del llac Ness, a trav\xc3\xa9s del Loch Dochfour, al nord-est a Inverness, amb un desnivell acomulat de 16 metres abans de descarregar les seves aig\xc3\xbces a Beauly Firth. El riu \xc3\xa9s l\'origen del nom d\'Inverness, que prov\xc3\xa9 del ga\xc3\xa8lic escoc\xc3\xa8s: Inbhir Nis, que significa "Boca del Ness"._NEWLINE_T\xc3\xa9 un origen glaciar. Malgrat ser un riu curt, posseeix una dels cabals mitjans m\xc3\xa9s alts del Regne Unit amb 11.000 cc/s (300 m\xc2\xb3/s).\n_START_SECTION_\nEcologia\n_START_PARAGRAPH_\nAl nord d\'Inverness hi ha les Illes Ness, conegudes per les nombroses esp\xc3\xa8cies d\'arbres que s\'hi poden observar. En el seu curs a trav\xc3\xa9s de la ciutat ha estat hist\xc3\xb2ricament utilitzat per a la pesca de salmons; existeix el Ness District Salmon Fishery Board, \xc3\xb2rgan estatutari responsable de la protecci\xc3\xb3 i millora de la pesca de salm\xc3\xb3 i de truites a la zona del districte de Ness. En alguns moments de l\'any \xc3\xa9s possible de veure-hi a la seva riba xatracs \xc3\xa0rtics i, m\xc3\xa9s espor\xc3\xa0dicament, mussols i \xc3\xa0guiles pescadores. La ll\xc3\xbadria europea tamb\xc3\xa9 hi \xc3\xa9s present._NEWLINE_Les foques comunes i les foques grises formen part de l\'ecologia del riu. Tamb\xc3\xa9 \xc3\xa9s l\'h\xc3\xa0bitat del bernat pescaire, el pipistrellus i el ratpenat d\'aigua, l\'oreneta cuablanca, la cuereta torrentera, el gavinot atl\xc3\xa0ntic, el gavi\xc3\xa0 argentat europeu, l\'Haematopus, l\'\xc3\xa0nec collverd, ciclus, el bec de serra gros i d\'altres esp\xc3\xa8cies d\'ocells d\'aigua.'